नवंबर 13, 2022 हत्याओं की रात
उस रात मैं किंग रोड हाउस के पास
सुबह 4:00 बजे एक अपार्टमेंट कॉम्प्लेक्स से निकला था।
और मुझे याद है, मुझे लग रहा था
कि वहाँ घनघोर सन्नाटा था।
आमतौर पर पार्टी से जाने वाले लोग थोड़ा हो-हल्ला करते हैं,
पर वहाँ सब शांत था।
यह सुनने में अजीब लगेगा,
पर उस रात मैं और एमिली आधी रात में जाग गए।
जैसे ही मैं जागी,
मैंने हंटर को दरवाज़ा बंद करते देखा।
मुझे नहीं लगता मैंने कभी वो दरवाज़ा बंद किया।
ऐसा लगा जैसे कोई चीज़ मुझे ऐसा करने के लिए खींच रही है।
मैं फटाफट घर पहुँच गया।
ऐसा लगा जैसे मेरी अंतरात्मा मुझसे कह रही थी कि कुछ तो गड़बड़ है।
वन नाइट इन आयडहो
द कॉलेज मर्डर्स
किंग रोड
संभावित कारण हलफ़नामे से पता चला
कि मैडी, केली, ज़ैना और ईथन
उस रात मरने से पहले क्या कर रहे थे।
उस रात जो कुछ हुआ, इस हलफ़नामे में उसका पूरा ब्यौरा मौजूद है।
एमा एपर्ली रिपोर्टर, "द स्पोक्समैन-रिव्यू"
उस रात के कुछ हफ़्तों बाद,
डिलन ने मुझे बताया कि क्या हुआ था।
उसने केली और मैडी के घर लौटने की आवाज़ें सुनीं,
और उसने सुना कि वे दोनों कुछ देर तक सोफ़े पर बातें कर रही थीं।
सोफ़ा उसके बेडरूम की दीवार से सटा था,
और वह उस पर सो रही थी।
एमिली एलेंड दोस्त
ज़िन्दा बचे रूममेट्स, बेथनी फ़ंक और डिलन मॉर्टेन्सन ने बताया
कि किंग रोड वाले घर में मौजूद सब लोग
सुबह 4:00 बजे तक सो गए थे।
लॉरेन पैटर्सन पत्रकार
ज़ैना कर्नोडल को छोड़कर।
सुबह 4:00 बजे ज़ैना के लिए डोरडैश ने एक ऑर्डर डिलीवर किया।
सुबह 4:05 बजे, एक सफ़ेद एलेनट्रा को किंग रोड हाउस के सामने गाड़ी चलाते हुए
और बाद में उस गाड़ी को घुमाकर पार्क करते देखा गया।
और सेलफ़ोन के डेटा से पता चलता है कि लगभग 4:12 बजे ज़ैना टिकटॉक पर थी।
तभी डिलन को ऊपर कुछ हलचल सुनाई दी।
उसे लगा कि उसने किसी को ये कहते सुना, "यहाँ कोई है।"
उसने सेकंड फ्लोर पर अपने बेडरूम के दरवाज़े से देखा
पर वहाँ कोई नहीं था।
डिलन ने कहा कि उसने किसी के रोने की भी आवाज़ सुनी थी।
और उसे लगा कि वो किसी पुरुष की आवाज़ थी,
कि "मैं तुम्हारी मदद करूँगा।"
सुबह 4:17 पर पड़ोस से रिकॉर्ड वीडियो में फुसफुसाने और तेज़ धमाके की आवाज़ कैद हुई है।
वीडियो में एक कुत्ते की भौंकने की आवाज़ भी सुनी जा सकती है।
डिलन ने जब तीसरी बार अपना दरवाज़ा खोला,
तो उसे घनी भौंहों वाला एक आदमी दिखा।
यह व्यक्ति उसके बेडरूम से होते हुए
पीछे के कमरे के स्लाइडिंग काँच के दरवाज़े से बाहर चला गया
उसने कहा कि उसने डरकर दरवाज़ा
बंद कर लिया, एकदम से।
डिलन बहुत डर गई थी।
वह दरवाज़ा लॉक करने की कोशिश कर रही थी,
और उसने बेथनी को आवाज़ दी,
ज़ैना, ईथन, केली और मैडी को आवाज़ दी,
यह जानने के लिए कि क्या कोई जाग रहा है, क्योंकि वो यह सब देखकर हैरान थी
और चाहती थी कि कोई उठकर उसे बताए कि यहाँ कौन आया था।
आखिरकार उसने अकेले जाने का फ़ैसला किया,
और वो बेथनी के कमरे की ओर भागी,
जो नीचे बेसमेंट में था।
डिलन ने कहा, "तुमने यह सब सुना?"
और बेथनी ने कहा, "नहीं।"
और इसलिए, मुझे लगता है कि…
डिलन को लगा होगा, "शायद ये कोई सपना होगा…
और अगर तुमने कुछ नहीं सुना, तो आओ. साथ में सुरक्षित होकर बिस्तर पर चलें।"
मुझे पूरा यकीन है कि उसने ज़ैना और ईथन के क़त्ल की आवाज़ें सुनी।
मैं हैरान हूँ कि एक रूममेट ने उसे देखा मगर
दोपहर तक पुलिस को नहीं बुलाया।
बीच में आठ घंटे थे।
मैं… कुछ कह नहीं पा रही हूँ।
जब हम लोगों के बारे में ऐसी कहानियाँ सुनते हैं
जिनमें अनहोनी घटनाएं घटती हैं, तो डर लगता है, यह जो हो रहा है…
डरावना या खतरनाक हो सकता है,
और उनका व्यवहार बहुत ही अजीब था…
कॉर्टनी फ्रैंकलिन, क्रिमिनोलॉजी प्रोफ़ेसर, आईडाहो यूनिवर्सिटी
…यह वास्तव में बिल्कुल वैसा ही है जैसे व्यवहार की हमें उनसे उम्मीद थी,
क्योंकि जरूरी नहीं कि आप उसी तरह से तार्किक या विवेकपूर्ण तरीके से सोचें
जिस तरह से आप और मैं इसके बारे में बात कर रहे हैं।
लोग यह नहीं समझेंगे
कि यह बर्ताव किसी ऐसे इंसान का बर्ताव है जो सदमे में है।
मुझे यकीन है डिलन और बेथनी ये आहत करने वाले कमेंट दिखेंगे,
और वे कुछ नहीं कह पाएँगी।
पर, वे बोल नहीं रही हैं…
एवा वुड दोस्त
…कुछ ख़ास वजहों से। कानूनी बंदिशों के कारण।
और मुझे नहीं लगता कि जनता ये बात समझती है।
डिलन निर्दोष नहीं है।
मुझे लगता है सबके लिए यह जानना बहुत ज़रूरी है कि इससे कोई फ़र्क नहीं पड़ता
कि "अगर ऐसा होता तो क्या होता", क्योंकि…
अगर उसे पता भी चलता कि क्या हो रहा है, तब भी बहुत देर हो चुकी होती।
नवंबर 13, 2022 सुबह 11:45 बजे
सुबह तक उसे यह एहसास नहीं हुआ कि,
"हे भगवान, यह कोई सपना नहीं हो सकता।"
और तब मुझे उसने फ़ोन किया।
वे तो ऊपर वाले फ्लोर पर गए भी नहीं थे।
उसने फ़ोन करके कहा, "कुछ अजीब हुआ है।"
"मुझे लगा कि यह एक सपना था, पर अब मुझे लगता है गड़बड़ हुई है।"
"मैंने सबको आवाज़ देकर जगाने की कोशिश की
पर कोई जवाब नहीं दे रहा।"
मैंने कहा, "ठीक है, मैं आती हूँ।"
उस सुबह, एमिली ने कहा था, "डिलन चाहती है हम उसके पास जाएँ।"
और मुझे याद है, जब मैं घर आई,
तो हंटर ने कहा, "निकलो! कोई 911 को कॉल करो।"
डिलन ने ही 911 को फ़ोन मिलाया था…
जोसी लॉटरेन दोस्त
… और मुझे उससे फ़ोन लेना पड़ा क्योंकि वह बहुत डरी हुई थी।
उन्होंने पूछा, "पता बताओ?"
मैंने कहा, "1122, किंग रोड।"
पुलिस घर में आई और सेकंड फ्लोर पर गई।
वे ज़ैना के कमरे में गए और देखा कि उसे और ईथन को
चाकू घोंपकर मार डाला गया था।
फिर पुलिस थर्ड फ्लोर पर मैडी के बेडरूम में गई,
जहाँ उन्हें मैडी और केली दोनों मैडी के बिस्तर पर मिले,
उन्हें कई बार चाकू घोंपा गया था।
मुझे यकीन है कि आपको पता चलेगा
कि हत्यारा किसी व्यक्ति का पीछा कर रहा था।
हो सकता है उसका शिकार मैडी रही हो
क्योंकि केली और मैडी, दोनों मैडी के
बेडरूम में साथ सो रहे थे।
मैडी वो पहली व्यक्ति रही होगी जिस तक हत्यारा पहुँचा होगा
जब वे यहाँ कमरे में दाखिल हुए थे।
अगर यह सच है,
तो क्या इसका मतलब है कि हत्यारा उसे ही निशाना बनाना चाहता था?
उन्होंने कहा कि हमला सूझ-बूझ से किया गया था।
फिर उन्होंने कहा कि हत्यारा दूसरों को भी निशाना बना सकता था।
न जाने उसने उन्हें कैसे ढूँढा होगा ताकि उनका पीछा कर सके।
हम ज़्यादा लोगों के साथ घूमने नहीं जाते, तो मुझे नहीं पता कि वे कैसे मिले होंगे
जो वो किसी का पीछा करता, और उसे कैसे पता था कि वे कहाँ रहते हैं।
एक चीज़ जो इस केस को अजीब बनाती है
वो यह है कि अधिकतर मामलों में अपराधी पीड़ित को जानता है,
लेकिन हम अभी भी नहीं जानते कि कोहबर्गर ने ऐसा किया भी था या नहीं,
और अगर उसने ऐसा किया भी था, तो उसका इन पीड़ितों के साथ क्या संबंध था,
क्या वो उन सबको जानता था?
ये ऐसे सवाल हैं जिनके जवाब हमें नहीं पता
क्योंकि जब ब्रायन कोहबर्गर की बात आती है,
तो हम आधिकारिक तौर पर उसके बारे में बहुत कम जानते हैं।
हमारे पास बस उसके स्कूल के रिकॉर्ड से मिली जानकारी है
कि उसने कुछ इंटर्नशिप के लिए आवेदन दिया था,
कि वो ऐसी बातों को पसंद करता था जो लोगों को अपराध करने के लिए उकसाती हैं।
वह स्कूल जाता था और वहाँ से भाग निकलता था।
जॉश फ़रारो कोहबर्गर का पुराना सहपाठी।
आप उससे दोस्ती के बारे में नहीं सोच सकते,
उसे ये ज़्यादा पसंद नहीं था कि कोई उससे नज़दीकी बढ़ाने की कोशिश करे।
ब्रिटनी स्लेवन कोहबर्गर की पूर्व सहपाठी
उसका कोई दोस्त नहीं था।
मुझे नहीं लगता कि ज़्यादा लोगों ने उस पर ध्यान भी दिया होगा।
मतलब, लोग कहते हैं, "वह अकेला था," या,
"उसकी लड़कियों से ज़्यादा जमती नहीं थी।"
उसके लिए मेरे सटीक शब्द थे, "इस बन्दे को औरतों से परेशानी है।"
और जब आप शिकार हुई लड़कियों को देखते हैं,
तो वे आकर्षक थीं,
वे घूमती-फिरती थीं,
वे उन बच्चों की तरह लगती थीं जो सबके पसंदीदा थे,
दोस्तों से घिरी रहने वाली।
मैडिसन मे मोगन सीडीए - यूनिवर्सिटी ऑफ़ आईडाहो
मेरी सुपरवाइज़र ने मुझे अपने ऑफ़िस में अलग से बुलाया
और पूछा, "खुलकर बताओ, क्या लगता है यहाँ क्या हुआ होगा?" और मैंने कहा,
"मुझे लगता है कि वो गैर-संभोगी था।"
"लड़कियाँ स्कूल में उसका मज़ाक उड़ाती थीं।"
वो एक "अनैच्छिक गैर-संभोगी" था।
तो यह इस प्रकार का व्यक्ति होता है
जो किसी दूसरे लिंग से यौन संबंध नहीं बना सकता,
और शायद उस लिंग के प्रति कुछ नाराज़गी महसूस करता हो।
हेली विलेट ने बताया कि वे 2015 में मिले जब वो उसे एक फिल्म दिखाने ले गया,
फिर उसे उसके हॉस्टल रूम तक ले जाने की ज़िद करने लगा।
वह मुझे गुदगुदी करता रहा, और मैं उसे मना करती रही
और वो बहुत गुस्सा हो जाता था।
मैं बाथरूम में उल्टी करने का नाटक करती रही,
इस उम्मीद में कि वो चला जाएगा।
और फिर उसने मुझे मैसेज भेजे, और कहा कि मेरे नितंब अच्छे हैं।
मुझे अभी भी लगता है कि हमें यही पता चलेगा कि उसके मन में
महिलाओं के लिए गुस्सा था, क्योंकि महिलाओं के साथ उसका इतिहास
हाई स्कूल से शुरू होता है, जहां लड़कियां उसे तंग करती होंगी।
कुछ पुरुषों को ऐसा लगता है कि उन्हें महिला के साथ रिश्ता बनाने का हक है,
जिसके लिए उन्हें खुद मेहनत न करनी पड़े,
औरत को बस उनके सामने बिछ जाना चाहिए।
मैंने ऐसी घटना के बारे में सुना है
जहाँ कोहबर्गर ने एक स्टूडेंट की कार का…
चीफ गैरी जेनकिंस पुलिस प्रमुख, डब्ल्यूएसयू, पीडी
…पीछा किया था, उससे इश्कबाज़ी करने के लिए
और उसने आपराधिक न्याय विभाग में किसी को इसकी सूचना दी।
वॉशिंगटन स्टेट यूनिवर्सिटी
वॉशिंगटन स्टेट यूनिवर्सिटी में,
वह छात्रों के साथ झगड़ता था,
और हमें बाद में पता चला कि उसे टीचिंग असिस्टेंट के पद से हटा दिया गया था।
उसकी हिम्मत और भी बढ़ गई थी, अपने प्रोफेसरों से बहस करने लगता,
दिसंबर 19 तक…,
जब ब्रायन कोहबर्गर को वॉशिंगटन स्टेट यूनिवर्सिटी प्रबंधन ने निकाल दिया।
और मैं उनसे दस्तावेज़ माँग रही हूँ, लड़कियों के साथ कोहबर्गर
कैसे पेश आता था, ये सच जानने के लिए मुझे उसका रिकॉर्ड देखना है।
पर फिर, यह ज़रा मुश्किल लगता है,
क्योंकि स्कूल में उसके व्यवहार के बारे में अफ़वाहें हैं,
पर बिना दस्तावेज़ों के कुछ भी साबित नहीं होता।
डीसेल्स यूनिवर्सिटी
डीसेल्स यूनिवर्सिटी में,
ब्रायन और मैंने जिन लोगों के बारे में जाना
उनमें से कुछ सीरियल किलर थे, जैसे टेड बंडी,
जेफ़री डामर, एड केम्पर और एलियट रॉजर।
तो, एलियट रॉजर कॉलेज में एक युवा था
जो लोगों की बेरुखी का शिकार था और अपनी ज़िन्दगी से नफ़रत करता था
क्योंकि उसे दोस्तों, परिवार,
और ख़ासकर महिलाओं से प्यार नहीं मिला था।
तो, एलियट रॉजर ने एक दिन,
कुछ लोगों को घर पे बुलाया जो शायद उसके दोस्त थे, और
उनको चाकू घोंपकर मार डाला।
फिर वो कॉलेज की महिलाओं के एक ग्रुप में हथियार लेकर गया
और वहाँ मौजूद कई महिलाओं को मार डाला।
फिर वो गाड़ी लेकर गया और पब्लिक में मौजूद कई लोगों को गोली मार दी,
और फिर उसने अपनी ही गाड़ी में अपनी जान दे दी।
लेकिन इस घटना के बाद, उसका एक लिखित घोषणापत्र मिला,
जिसमें उसने बताया था,
"मैंने यह किया, मैंने यह इसलिए किया।"
रॉजर की लैंगिक भेदभावपूर्ण टिप्पणियाँ ऐसे समाज का हिस्सा हैं
जहाँ महिलाओं पर हिंसा आम है।
रॉजर ने लिखा, "मैं उन सब सुंदर लड़कियों को मार दूँगा
जिन्हें मैंने अपने जीवन में बहुत चाहा है, लेकिन कभी नहीं पा सकता
क्योंकि वे मुझे नीच समझती हैं और मुझसे नफ़रत करती हैं।"
क्रिस्टीन कैमरून फ़ेसबुक पेज एडमिन
ब्रायन कोहबर्गर की गिरफ़्तारी पर, मैंने सोचा, "ठीक है।"
"पापा रॉजर,
एलियट रॉजर।"
अगर आप एलियट रॉजर के कुछ घोषणापत्रों को सुनें, तो वह
अल्फ़ा फाए की सभी लड़कियों से नफ़रत करने की बात करता है,
महिलाओं का वो ग्रुप जिसमें केली भी थी।
अल्फ़ा फाए
हमें पता चला है कि ब्रायन को कई चीज़ों में दिलचस्पी थी,
पर उसे एलियट रॉजर में कुछ ज़्यादा ही दिलचस्पी थी।
मैंने क्लास की दूसरी लड़कियों से भी बात की
क्योंकि हम सब एलियट रॉजर की करतूत से परेशान थे,
पर ब्रायन को इससे कोई फ़र्क नहीं पड़ता था।
गैर-संभोगी, मेरी पेशेवर राय में,
औरतों से नफ़रत करने का एक बहुत खतरनाक रूप है,
क्योंकि गैर-संभोगी समुदाय ऑनलाइन भी मौजूद है।
हो सकता है वे
ऐसी बातें कहें और उन चीज़ों का समर्थन करें
जो वे असल ज़िंदगी में शायद कभी नहीं करते
क्योंकि वे इसके नतीजों और समाज में इससे होने वाले नुकसान से डरते हैं।
मुझे प्यार है। गैर-संभोगी विद्रोह की शुरूआत है।
हम गंभीर हैं और हमसे डरना चाहिए।
और क्योंकि यह तेज़ी से हो रहा है,
स्पीड, एल्गोरिदम, ईको चैम्बर और पहचान छिपाना
शायद लोगों को यह सोचने पर मजबूर करता है कि उनके विचार इतने कट्टर नहीं हैं।
इन सभी ऑनलाइन मीडिया पर मौजूद समुदायों ने एकजुट होकर
एलियट रॉजर का गुणगान, सम्मान किया
और उसे शहीद का दर्जा दिया।
उम्मीद है कि गैर-संभोगी के रूप में ब्रायन की पहचान हो, ताकि ये सच्चाई सब तक पहुँचे।
गैर-संभोगी ब्रायन की जय हो। उसने वो कर दिखाया जो ईआर नहीं कर सका।
बोज़ोस की आत्मा को शांति मिले
कि वो पकड़ा गया, पर वो आखिर शहीद हो गया।
ये सब बहुत भयानक था।
कुछ समय के लिए, दरअसल ब्राइनेशन नामक एक सबरेडिट भी था।
ब्रायन फ़ैन फिक्शन
ब्रायनेशन ब्रायन कोहबर्गर की लड़कियों के लिए सबरेडिट
यह एक तरह से ब्रायन कोहबर्गर का फ़ैन क्लब था
जहाँ लोग अपने-अपने विचार रख रहे थे
कि वह कैसे निर्दोष हो सकता है और जेल में उसे पत्र लिख रहे थे,
और महिलाएँ उसे पैसे भेज रही थी, जो बहुत ही अजीब था।
मैं 21 नवंबर को ब्रायन कोहबर्गर डे घोषित कर रही हूँ!
आखिरकार मेरा ब्रायननेशन फ्लैग आ गया
सोशल मीडिया आने के साथ हम जानते हैं कि लोग
और भी ज़्यादा अकेले होते जा रहे हैं।
मैं ब्रायन का तकिया लेने की सलाह देती हूँ!
इससे मुझे उसकी नज़दीकी महसूस होती है
तो मुझे लगता है कि यह समस्या बढ़ रही है
क्योंकि टेक्नोलॉजी ने लोगों को बहुत अकेला कर दिया है।
जब उन्होंने ब्रायन कोहबर्गर को पकड़ा, तब इंस्टाग्राम पर उसके नाम पर
बहुत नकली एकाउंट्स थे ब्रायन कोहबर्गर होने का नाटक करते हुए,
और मुझे उनमें से किसी एक ने डीएम भेजा,
"मैं ब्रायन हूँ। सॉरी, मैंने तुम्हारे दोस्तों को मारा।"
और मैंने उसे पढ़कर सोचा, "क्या बकवास है?"
मुझे उसे देखकर लगा, "यकीन नहीं होता कि किसी ने बैठकर
इसे लिखा है।"
ये बहुत डरावना था क्योंकि मुझे लगा,
"इसका मतलब है लोग इसकी नकल भी कर सकते हैं।"
ब्रायन कोहबर्गर नए दोस्तों की तलाश में
ब्रायन मैं शहर का सबसे स्मार्ट लड़का हूँ
ऑफिशियल आईडाहो किलर
जब तक सोशल मीडिया पर ऐसा होने से रोकने का कोई तरीका न हो…
डेविड बेरियोकोआ सिग्मा ची
…तब तक ये होता रहेगा और ज़्यादा भयंकर होगा।
मतलब, इस केस के बाद से, किंग रोड हाउस
पर्यटकों के लिए आकर्षण बन गया है।
यहीं पर ब्रायन "शिटबैग" कोहबर्गर ने केली,
ज़ैना, ईथन और मैडी की हत्या की थी।
ये कोई कला प्रदर्शनी नहीं है।
ये… ये हुआ है। ये सच है, हम महसूस करते हैं।
आईडाहो स्टूडेंट यूनियन
मैं बस सोच ही सकता हूँ कि ये उनके लिए कितना मुश्किल रहा होगा।
संदिग्ध पास की ही जेल में है…
ब्लेन एक्लेस डीन
…और मुक़दमे की तारीख आते ही कैंपस में मीडिया के कैमरे होते हैं।
बहुत दिक्कत होती है।
हम आईडाहो से ताज़ा खबर से शुरुआत करते हैं,
जहां अभियोजकों नेआईडाहो यूनिवर्सिटी के चार छात्रों की हत्या के आरोपी
के खिलाफ़ मृत्युदंड की माँग की है।
वाह, राज्य को वाकई लगता होगा कि उन्हें मृत्युदंड देने के लिए
एक मज़बूत केस मिला है।
यहाँ मृत्युदंड देने के लिए उनके पास सारे सबूत हैं।
वे कह रहे हैं कि उसने जघन्य अपराध किए
और वो इंसानों की ज़िंदगी की कद्र नहीं करता।
अगर वे इनमें से एक कारण भी साबित कर पाते हैं,
तो ब्रायन कोहबर्गर को मृत्युदंड मिल सकता है।
लॉ एन्फ़ोर्समेंट सेंटर
लाताह काउंटी कोर्टहाउस
चूंकि ये मृत्युदंड का मामला है,
अदालत में दर्जनों सुनवाईयाँ होनी हैं,
इसलिए इसमें दूसरे केसों से ज़्यादा समय लगेगा।
तो, मिस टेलर, हम कहाँ से शुरू करें?
जज साहब, इस मामले में, हमें बहुत सारे रिकॉर्ड देखने हैं।
मुझे पता है कि अदालत ने हमें मिली
टेराबाइट्स की 51जानकारियों को सुना है।
अगर हमें मुक़दमे की सुनवाई के लिए समय-सीमा तय करनी है, तो ऐसा कोई तरीका नहीं है
जिससे मैं मौजूदा जानकारी को पढ़ या देख सकूँ या जो जानकारी
अभी भी आ रही है मैं उस पर प्रतिक्रिया कर सकूँ।
हमारे लिए ऐसा करना असंभव है,
इसलिए हम तैयार नहीं हैं।
अभियोजन पक्ष के मुकाबले बचाव पक्ष का कहना था कि मुक़दमे की तैयारी में
उन्हें ज़्यादा समय लगेगा, कि वे अभी तैयार नहीं थे।
अधिकांश मामलों में ऐसा होना आम बात नहीं है,
लेकिन फ़िलहाल, इस समय-सीमा को वे ही आगे धकेल रहे हैं।
मुझे समझ नहीं आता कि क्यों… वह ज़्यादा समय माँग रहा है।
काश मुझे अपने बेटे के साथ ज़्यादा समय मिल पाता।
जिम चैपिन ईथन के पिता
मैं और समय बर्बाद होते नहीं देख सकता।
हम बहुत आक्रोश में हैं…
कैरेन लैरेमी मैडी की माँ
…कि वे बस समय बर्बाद कर रहे हैं।
वे बचने के तरीके खोज रहे हैं।
स्कॉट लैरेमी मैडी का सौतेला बाप
हर दिन बस ज़्यादा खिंचता चला जा रहा है।
वे बस तारीखें बढ़ा रहे हैं, इस दौरान बहुत कुछ हो सकता था।
न्याय में जितनी देर लगेगी, उतना मुश्किल होता जाएगा।
डेली न्यूज़ कोहबर्गर पर सुनवाई अनिश्चितकाल तक स्थगित
तो, सुनवाई अनिश्चित काल के लिए स्थगित की गई है।
हमें नहीं पता कि हमें कितना इंतज़ार करना होगा।
चाहे सच्चाई जो भी हो,
जब तक मुक़दमा खत्म नहीं होता, मॉस्को पर इसका बहुत बड़ा असर पड़ेगा।
मामला कुछ हद तक धीमा पड़ गया था, क्योंकि
किसी ने कुछ भी नया नहीं सुना, और इसे फिर से शुरू कर दिया गया।
मेज़ी चैपिन ईथन की बहन
ऐसा ही होता आया है, कुछ नया आता है और फिर सब शांत हो जाता है,
और फिर कुछ नया आता है, और फिर… समझे?
सोचो ज़रा, आप एक स्टूडेंट हैं,
आप अपनी क्लास पर ध्यान देने की कोशिश कर रहे हैं,
और अब एक साल बीतने पर भी, जब भी आप
टीवी चालू करते हैं या सोशल मीडिया देखते हैं,
हर जगह इसी केस की चर्चा है?
लोग इस केस को भूलना नहीं चाहते थे।
मुझे थ्योरी, पिंग्स, और टच डीएनए के एक टुकड़े
से हटकर भी कुछ देखना है।
मुझे समझ नहीं आता कि
सालों तक क्रिमिनोलॉजी पढ़ने वाले इंसान ने
ऐसा केस क्यों छोड़ दिया जिसे पुलिस ने "ख़राब क्राइम सीन" बताया है।
ये पूरा कोर्ट उन लोगों को बचाने के लिए नाटक कर रहा है
जिन्होंने मॉस्को, आईडाहो में अपराध को अंजाम दिया था।
मुझे लगा था कि ये रुक जाएगा, पर ऐसा नहीं हुआ।
गूगल पर मेरा नाम खोजने पर सबसे पहले यही दिखता है
कि मेरा नाम चारों हत्याओं से जुड़ा हुआ है।
मैं जल्द ही यहाँ से ग्रेजुएट हो जाऊँगा,
और मुझे नहीं पता कि मेरे नौकरी ढूँढने पर इसका क्या असर पड़ेगा।
हंटर जॉनसन दोस्त
अभी भी ऐसी वेबसाइटें हैं जहाँ मुझे और एमिली को कातिल कहा जा रहा है।
कोहबर्गर की गिरफ़्तारी के बावजूद
लोग अभी भी लिखते हैं
कि हम दोनों ही क़ातिल हैं।
"आईडाहो 4 हत्याएँ, एमिली एलेंड और हंटर जॉन्सन के बारे में जानिए।"
एमिली एलेंड, कुछ समय से हंटर जॉन्सन के साथ डेटिंग कर रही थी।
कई अटकलें हैं कि हंटर और केली की किसी बात से
एमिली नाराज़ थी,
जिसे इन हत्याओं से जोड़कर देखा जा रहा है।
जब आप ऐसी किसी चीज़ से गुज़रते हैं
तो लगभग यह उम्मीद या दबाव होता है,
कि आप संतुलित रहें और इज़्ज़त से पेश आएँ
और मैं नहीं चाहता था,
क्योंकि मेरे लिए ये लोग सम्मान के लायक नहीं थे।
यह उसका घर है।
वे समुदाय को बहुत ज़्यादा तकलीफ़ पहुँचा रहे थे,
और बात कुछ ज़्यादा ही बढ़ गई
और मैं इस सबसे दूर चला गया
क्योंकि मैं भी इंसान हूँ, मैं इसे और नहीं झेल सकता था।
मैंने अपने फ़ोन से अपना टिकटॉक, इंस्टाग्राम डिलीट कर दिया,
और, सब न्यूज़ ऐप भी, बस इसलिए कि
मैं वो सब देखना नहीं चाहता था।
मैं दुख से उबरने की कोशिश में था…
हंटर चैपिन ईथन का भाई
…और इन सब बातों से ज़्यादा तकलीफ़ होती थी।
मुझे अब सोशल मीडिया ज़्यादा पसंद नहीं है।
मैं अब सोशल मीडिया ज़्यादा नहीं देखती।
मेरे सारे सोशल मीडिया प्राइवेट हैं।
मैं किसी से कोई भी बात नहीं करना चाहती थी।
मुझे लगता है कि ज़्यादातर एकाउंट पब्लिक एकाउंट थे।
ऐशलिन काउच दोस्त
आप इन्हें प्राइवेट रखने के बारे में नहीं सोचते,
पर आपकी ऐसी जानकारी वहाँ होती है जो आपको पता भी नहीं होगी या जो
आपने पोस्ट भी नहीं की होगी।
ख़ासकर जब आप किसी छोटे शहर में होते हैं और आप अपनी जगह की जानकारी पोस्ट करते हैं,
तो लोग जल्द ही जान जाते हैं, इसलिए
मैंने अपना अकाउंट प्राइवेट कर रखा है।
जब लोग मेरे दिवंगत दोस्तों के बारे में भद्दे कमेन्ट कर रहे थे…
सुंदर होने की वजह से वो मारी गई। हर मर्द उसका दीवाना था।
…तब मैं सोशल मीडिया छोड़ देना चाहती थी।
और सोशल मीडिया में…
मुझे लगता है कि सोशल मीडिया के साथ मेरा प्यार-नफ़रत का रिश्ता है।
लोग अच्छे, खुशहाल समय की पोस्ट डालते हैं।
कोई भी व्यक्ति अपने दोस्तों के लिए शोक मनाते हुए, रात के 2 बजे रोते हुए
अपनी तस्वीर पोस्ट नहीं करना चाहता।
मुझे लगता है परिवारों के लिए बस एक चीज़ मायने रखती थी…
और वो थी शांति।
हमारा परिवार बस इस सबसे दूर रहना चाहता है,
जैसे, हम सब अच्छा करते रहेंगे और बस एक दूसरे के साथ रहेंगे।
वैंडल्स
और हमें मीडिया की ज़रूरत नहीं है…
किसी भी चीज़ के लिए।
वे अब हमारे भाई को तो वापस नहीं ला सकते।
प्रीस्ट लेक
जब यह भयानक घटना हुई तो मैंने अपने बच्चों से सबसे पहले यही कहा कि,
"हम परिवार की तरह मिलकर रहेंगे। हम इस समस्या का हल…
स्टेसी चैपिन ईथन की माँ
…मिलकर निकाल लेंगे।"
हमने पाँच महीने ऐसे बिताए जैसे किसी नर्क में हैं,
और फिर हमें एहसास हुआ कि, "हमें सोचना होगा कि आगे कैसे बढ़ना है,"
तो हमने एक दूसरे से वादा किया कि उस दिन से हमारे बच्चों के लिए,
परिवार के लिए, दोस्तों के लिए,
हम हर दिन जागेंगे और सबसे बेहतरीन दिन बिताएँगे।
आप भूल जाते हैं कि आपके पास विकल्प है।
आपके पास एक विकल्प है कि उठकर अपना बेहतरीन जीवन जिएँ।
पर मैं अभी भी सोच नहीं सकती कि मैज़ी और हंटर होना
कैसा रहा होगा।
तो…
मेरा मतलब है, अपने भाई-बहन के साथ ऐसा रिश्ता होना,
जिसके बिना आप ज़िंदगी जी नहीं सकते,
और फिर उनका चले जाना…
पर सच कहूँ तो,
जो होना था वो हो गया।
अब मेरे जीवन में कोई ऐसा पल नहीं
जब ईथन के यहाँ न होने का ख्याल न आता हो,
वो ख्याल मेरे दिमाग से नहीं जाता, कि वो यहाँ नहीं है।
मुझे नहीं लगता कि मैं कभी इस बात को भूल पाऊँगी।
यह कहना अजीब लगता है कि हम अब ठीक हैं,
मुझे लगता है हम दोनों बस यह जताने की कोशिश करते हैं कि हम ठीक हैं।
मुझे लगता है इसी वजह से मैं किसी और चीज़ पर
ध्यान नहीं देती, क्योंकि…
मैं बस उसकी अच्छी बातों को याद करती रहती हूँ।
इस पर ध्यान नहीं जाता कि और क्या हो रहा है।
स्मारक के बाद,
हम कब्रिस्तान में मिलने वाले थे
ताकि उसे रखने की जगह खोज सकें।
मेरे लिए बहुत मुश्किल था।
मैंने…
मैंने स्टेस से कहा कि…
हम अभी यह नहीं कर सकते।
यह सही नहीं है।
क्या हम उसे…
किसी छोटे से कब्रिस्तान में रखेंगे?
यह सही नहीं था। ऐसी जगह नहीं जहाँ तुम…
अपने बच्चे को कहाँ रखना चाहिए?
बताओ? अपने बच्चे को कहाँ रखना चाहिए?
तो, मैंने…
तय किया कि उसके लिए सबसे अच्छी जगह थी…
अपना घर।
तो, वह तब तक तहखाने में बैठा रहेगा
जब तक हममें से एक गुज़र नहीं जाता।
वह सुरक्षित है।
और मैं…
मैं जब चाहूँ नीचे जाकर उससे बात कर सकता हूँ।
और मैं करता हूँ।
मैडिसन यहीं पली-बढ़ी, वो यहीं रहती थी।
हमें उसका काफ़ी सामान वापस नहीं मिला।
बस…
इसका मतलब है कि आप इसे वापस नहीं चाहते थे या आप बस…
वो सामान वापस नहीं आ पाया।
तो जो चीज़ें वापस आ पाईं, मैंने उन्हें देखा,
और इनमें से कुछ तो काम की नहीं हैं, जबकि कुछ बहुत भावनात्मक हैं,
जैसे, मेरे पास अभी भी वह पीला स्वेटर है जो उसने उस दिन पहना था।
आस्तीनें अभी भी ऊपर चढ़ी हुई हैं।
तो, जब हम नीचे गए तो मुझे यह स्वेटशर्ट मिली।
हमारा पहला फ़ैमिली वीकेंड था,
और मैडी को यह स्वेटशर्ट चाहिए थी, और वो उसके साइज़ की नहीं थी…
हमें उसके साइज़ की नहीं मिली।
और मुझे यह बिल्कुल अलग जगह मिली।
और जब मुझे ये मिली, तो मैंने कहा, "स्कॉट, देखो, हमें स्वेटर मिल गया।"
और तब,
मैं उसके साथ वीडियो पर थी और वो ये स्वेटशर्ट काट रही थी।
हम फ़ेसटाइम पर बात कर रहे थे।
मैंने कहा, "तुम क्या कर रही हो?"
उसने कहा, "इसे ऐसे ही पहना जाता है, माँ।"
मैंने कहा, "ठीक है, मुझे इसकी आदत डालनी होगी।"
पर हाँ, बहुत खुशी है कि हमें ये वापस मिल गई।
मुझे लगता है कि यहाँ तक का संघर्ष…
ये सब मुझसे नहीं होगा।
मैं नहीं कर सकती।
पर समय बर्बाद करना मन के लिए ठीक नहीं होता।
मैडी की बातें याद करके हँसने के अलावा, मैडी के बारे में बात करके,
हम ज़िंदगी गुज़ारते हैं।
मैं दिल में बहुत देर तक…
गुस्सा नहीं रख पाती।
गुस्सा किसी चीज़ का इलाज नहीं है।
एक साल पहले, मैं तुमसे बिल्कुल भी बात नहीं कर पाती।
शायद मेरे लिए आसान नहीं होता।
और इसमें दोस्तों, परिवार, समय की अहम भूमिका है…
धीरे-धीरे उस दुख से बाहर निकालने में।
और मुझे ये भी याद रखना है कि
मैडी और केली मुझे कैसे देखना पसंद करतीं?
क्या वे मुझे रोते हुए, बिस्तर पर पड़े हुए देखना पसंद करतीं?
या वे मुझे उनके बारे में बात करते हुए देखना पसंद करतीं,
कि वे कितनी खुश और कितनी प्यारी हैं?
और ये एक संघर्ष है।
जब तक मज़बूत होने के अलावा कोई विकल्प न हो तब तक अपनी ताकत का पता नहीं चलता।
बेटियाँ बड़ी होकर आपकी सबसे अच्छी दोस्त बनती हैं
यह हमेशा से उसकी जगह रही है, हमेशा उसी की रहेगी।
और…
इस जगह आकर बहुत शांति मिलती है।
मानो वो यहीं मौजूद है।
नवंबर 13, 2023 हत्याओं के एक साल बाद
डीजे मायर्स दोस्त
तीन सौ पैंसठ दिन पहले मेरी ज़िंदगी बदल गई।
हम सबकी ज़िंदगी हमेशा के लिए बदल गई।
मैंने कहीं पढ़ा था कि जब आप किसी को खो देते हैं, तो वो एक
फ़रिश्ता बन जाता है।
हर रोज़ चार प्यारे फ़रिश्ते हमें देख रहे हैं।
ईथन बहुत ही मज़ाकिया था।
उसका यही अंदाज़ सबको भाता था।
वह हमेशा मज़ाक करता था, और मुझे ये बहुत अच्छा लगता था।
मिनियन्स! आज रात हम चाँद चुरा लेंगे!
मेरे ज़ेहन में उन सभी पलों की यादें ताज़ा हैं जो हमने साथ बिताए थे।
धत् तेरे की।
जब भी मैं टैको बैल जाता हूँ, ईथन को ज़रूर याद करता हूँ।
वह उसकी पसंदीदा जगह थी।
वह पहला व्यक्ति था जिसे मैंने खोलते देखा,
उसने अपने सभी टैको बेल पैकेट पहले ही खोल दिए
ताकि वो उन्हें लगातार खा सके।
उसे दावत का शौक था।
मुझे लगा वह सबसे मज़ेदार बात थी,
और अब जब भी मैं टैको बेल जाता हूँ,
मैं पहले से ही चार-पाँच पैकेट खोल लेता हूँ
ताकि उन्हें लगातार खा सकूँ।
ज़ैना के बारे में जितना कहूँ कम है,
उसकी छोटी-बड़ी यादें मेरे दिमाग में बसी हुई हैं।
वो बैकफ्लिप करती थी,
गिर भी जाती थी और हँसती थी,
चिल्लाती थी, "मैं ठीक हूँ।"
ज़ैना को संगीत पसंद था।
हमने उसे कॉलेज में डीजे ज़ैन बुलाते थे,
क्योंकि वो बहुत अच्छा म्यूज़िक बजाती थी और कुछ हमेशा सुनती रहती थी।
वह लगभग हर जगह अपनी मैकबुक लाती थी,
भले ही हम कहीं पर भी हों, वो किसी भी कुर्सी पर चढ़ जाती
और अपने लैपटॉप के साथ खड़ी हो जाती।
मैडी के बारे में सोचती हूँ तो बहुत कुछ मेरे दिमाग में आता है।
मैं, मेरे दोस्त हमेशा उसके नाचने के तरीके पर मस्ती करते थे,
और हमारे पास इसके कई वीडियो हैं।
वो अपना हाथ बाहर रखकर इस तरह घुमाती थी।
उसने कभी परवाह नहीं की कि कौन देख रहा है।
जीवन को लेकर केली का हमेशा एक हँसमुख और खुशहाल नज़रिया रहा था।
वह बस महत्वाकांक्षी थी और चाहती थी…
फ़ीबी दोस्त
वो बस ज़िंदगी में सब कुछ करना चाहती थी,
और वो…
बस ज़िंदगी को खुलकर जीना चाहती थी।
उसने जो भी सोचा…
बस वही किया।
जब भी कोई सुंदर सूर्यास्त होता है,
तो हम एक-दूसरे को मैसेज करके कहते हैं, "देखो, केली हैलो बोल रही है।"
ये सूर्यास्त अच्छा है प्यारा सा
वो केली है हैलो बोल रही है
मुझे भी ऐसा ही लगता है
जब मैं बैठकर उन सभी यादों के बारे में सोचता हूँ,
तो यही लगता है कि उन पर सोचने से कुछ नहीं होगा।
ये ज़रूरी है कि हम ईथन, ज़ैना, मैडिसन और केली
के साथ बिताए गए अच्छे समय को याद रखें
और उनके साथ जो रिश्ते बने, उसके लिए आभारी रहें,
भले ही यह कम समय के लिए था।
ईथन, ज़ैना, मैडिसन और केली को
उनके प्यार के लिए याद करें।
अब हम एक पल के लिए मौन रखेंगे।
मुझे लगता है कि दुनिया ने यह सोच लिया है
कि केली, मैडी, ज़ाना और ईथन कौन थे।
इसलिए मुझे यह ज़रूरी लगता है कि हम इस बात पर ज़ोर दें
कि वे किस तरह के दोस्त और कैसे इंसान थे।
वे जुर्म का शिकार होने के अलावा भी कुछ थे।
मुझे नहीं लगता कि इस भयानक घटना को कभी पूरा स्वीकार किया जाएगा और कभी…
भुलाया भी जाएगा।
बोइज़ी, आईडाहो
क्या हमें अब यहाँ मीठी सोया ग्लेज़ वाली चीज़ डालनी होगी?
पता नहीं, खुद पढ़ लो।
हमने ग्रेजुएशन पूरी की और हम फ़रवरी 2023 से बोइज़ी में हैं।
उस हादसे के बाद से धीरे-धीरे
हमारी ज़िंदगी वापस पटरी पर लौट रही है।
हमें अपनी ज़िम्मेदारियाँ समझनी पड़ीं,
और वैसे भी, कोई आकर नहीं बताता…
कि तुम्हें अपनी ज़िम्मेदारी समझनी होगी।
तो हम इस तरह अपने पैरों पर खड़े हुए।
अब दुनिया वैसी प्यारी…
बढ़िया जगह नहीं लगती
जैसा हम मानते और सोचते थे।
मेरी ज़िंदगी में बहुत सारे सपने थे।
मैंने सोच रखा था कि मेरी ज़िंदगी कैसी होगी।
और…
मैंने अपने कुछ सपनों को कुर्बान कर दिया,
बस इसलिए कि मुझे एहसास हुआ कि मैं एक अलग इंसान हूँ।
मैं अभी भी खुद पर काम कर रही हूँ…
ताकि फिर से नए सपने देख सकूँ।
यूनिवर्सिटी ऑफ़ आईडाहो
मैं यूनिवर्सिटी ऑफ़ आईडाहो में बिल्कुल नए लोगों के साथ घूमती हूँ।
और दुखी मन से कह रही हूँ कि
मुझे उस समय पर
उन लोगों के साथ होना अच्छा लगता था,
जिन्हें मैं निजी तौर पर नहीं जानती थी।
जो कहने में बहुत अजीब लगता है।
अपने अपार्टमेंट को अलविदा कहना बहुत ही खट्टा-मीठा पल है।
यह मेरा पहला ऑफ-कैंपस हाउसिंग अपार्टमेंट था।
मुझे यह पसंद था।
अब मैं यहाँ से जा रही हूँ।
ये मेरा एक्स्ट्रा बेडरूम है।
इस खिड़की के सामने
1122 किंग रोड है।
368 दिन बाद भी वहाँ पर वही सावधान वाला टेप चिपका हुआ है।
यह लगातार याद दिलाता है कि वो एक क्राइम सीन है जो अभी तक मौजूद है।
स्कूल लौटने के बाद पहले दो सप्ताह, बहुत अच्छे नहीं गए।
यह भावनाओं और उतार-चढ़ाव से भरा…
एक लंबा सफ़र रहा है।
यह लगभग अलग होने के दुख जैसा है।
खैर, अभी मेरे लिए सब सही चल रहा है।
बहुत से लोगों ने मुझे अपनी ज़िंदगी वापस पटरी पर लाने में मदद की।
लेकिन मेरी खिड़की हमारी बिरादरी के बिल्कुल अंत में है,
जो उस घर के ठीक सामने है।
तो मैं हर सुबह उठता हूँ और जब खिड़की खोलता हूँ,
तो सबसे पहले वो घर मुझे दिखाई देता है,
जैसे किसी बुरे ख्वाब की याद दिलाता हो।
काश इसे हटा दिया जाए, मैं इसे कभी नहीं देखना चाहता।
दिसंबर 28, 2023 सुबह 6:30 बजे
ये एक भयानक घटना की याद दिलाता है,
पर 1122 किंग रोड वाला घर जल्द ही हटा दिया जाएगा।
यूनिवर्सिटी ऑफ़ आईडाहो ने एक बयान में कहा कि
"यह समय है इसे हटाने का,
और हमारे समुदाय के ज़ख्मों पर इकट्ठा मरहम लगाने का।"
अभी भी बहुत अटकलें हैं कि उस घर में दरअसल हुआ क्या था।
अभी भी इतने सारे अनसुलझे सवाल हैं।
जब सुनवाई होगी, तो मैं शायद बहुत घबराऊँगा।
मुझे कभी ऐसा कुछ नहीं झेलना पड़ा, पर आखिर मुझे भी न्याय चाहिए,
न्याय, उन परिवारों और दोस्तों के लिए।
मुझे बहुत सुकून मिलेगा,
अगर संदिग्ध…
अपना जुर्म कबूल कर लेता है या अदालत में…
उसका जुर्म साबित हो जाता है,
और उसे उम्रकैद हो जाए तो अच्छा रहेगा।
मैं अब केस के बारे में ध्यान नहीं देती।
मुझे दुनिया में…
झूठे लोगों को देखने का…
कोई शौक नहीं है।
मुझे इस बात से बहुत तकलीफ़ होती है…
कि कोई भी अपना काम सही तरीके से नहीं कर रहा।
और यह देखकर बहुत बुरा लगता है…
कि बहुत से लोग ब्रायन कोहबर्गर के बारे में बात करते हैं।
उस घटिया इंसान के बारे में तो बात भी नहीं करनी चाहिए।
मुझे लगता है कि बस उनकी ज़िंदगी की सच्ची कहानी की बात होनी चाहिए।
कहानी को सामने लाना सही लगता है,
क्योंकि ये बहुत ज़रूरी है कि मैं ही इस बारे में बताऊँ…
न कि कोई अनजान व्यक्ति।
इसके कुछ हिस्से ऐसे हैं जो बस हमारे ही रहने चाहिए।
ये बहुत ज़रूरी है कि
उनकी कहानी सिर्फ़ हम सुनाएँ हर भाव को सही तरह से महसूस करके।
मुझे वे पसंद थीं…
मुझे वे लड़कियाँ पसंद हैं।
हम भूतकाल में बात नहीं करेंगे।
मैं उन्हें प्यार करूँगी।
मैं उन्हें याद रखूँगी।
मैं उनके लिए रोऊँगी।
मैं उन्हें अपने दिल में ज़िंदा रखूँगी।
मैडी मोगन
केली गोन्ज़ाल्वेज़
ज़ैना कर्नोडल
ईथन चैपिन
2 जुलाई 2025 को, कोहबर्गर के बचाव पक्ष ने अभियोजन पक्ष के साथ एक याचिका समझौता किया।
कोहबर्गर ने मौत की सज़ा से बचने के लिए बिना पैरोल वाले आजीवन कारावास की सज़ा
के बदले सभी आरोपों को स्वीकार कर लिया।
चैपिन परिवार ने ईथन स्माइल फाउंडेशन बनाया,
एक गैर-लाभकारी संगठन जिसका उद्देश्य ईथन की सुनहरी यादों को ज़िंदा रखना है।
यह फाउंडेशन स्टूडेंट्स को स्कॉलरशिप देता है,
ताकि वे अपने सपने पूरे कर सकें।
मैडी के मित्र और परिवार मेड विद काइंडनेस फाउंडेशन चलाते हैं,
मैडी, केली और ज़ैना की याद में बनाया गया गैर-लाभकारी संगठन।
वे यूनिवर्सिटीज़ के साथ स्कॉलरशिप फ़ंड, दुख से उबरने
पर सेमिनार और कैंपस में सुरक्षा जागरूकता कार्यक्रम आयोजित करते हैं।
संवाद अनुवादक अनुराग शर्मा